Rimski most Vučija
Rimski most Vučija (Stari most, Grčki most, most na Sušici, Vučijanski most) je jednolučni kameni most na području opštine Trebinja, Bosna i Hercegovina. Za Rimski most na Vučiji nije utvrđeno vrijeme gradnje pa se, pripisuje Rimljanima. Ovuda je u rimskom periodu prolazio jedan drum od Dubrovnika za današnju Crnu Goru. Smatra se da je građen u XIII vijeku kada i Lastvanske kule. Postoji legenda da je postojao isti takav most na Zaslapnici, niže od ovoga 200 m, te da su ga odnijele nabujale vode. Nalazi se između dvije velike strme stijene. Građen od tesanog kamena, a gornji lukovi od sige. Nasvođenje od sige je sastavljeno polukružnim lukovima, tako da je vrlo lijep dojam i uklapa se u prirodni ambijent. Iako se most nalazi u Bosni i Hercegovini, da bi se ušlo u selo Vučija, neophodno je izaći iz Bosne i Hercegovine, a zatim se prije crnogorskog graničnog prelaza odvojiti desno, putem koji se nalazi na ničijoj zemlji.